Avis juridique important

|

31993L0091

Οδηγία 93/91/ΕΟΚ της Επιτροπής της 29ης Οκτωβρίου 1993 για την προσαρμογή της οδηγίας 78/316/ΕΟΚ του Συμβουλίου σχετικά με τον εσωτερικό εξοπλισμό των οχημάτων με κινητήρα στην τεχνική πρόοδο (αναγνώριση χειριστηρίων, ενδεικτικών λυχνίων και δεικτών)

Επίσημη Εφημερίδα αριθ. L 284 της 19/11/1993 σ. 0025 - 0044 Φινλανδική ειδική έκδοση: Κεφάλαιο 13 τόμος 25 σ. 0047  Σουηδική ειδική έκδοση: Κεφάλαιο 13 τόμος 25 σ. 0047

ΟΔΗΓΙΑ 93/91/ΕΟΚ ΤΗΣ ΕΠΙΤΡΟΠΗΣ της 29ης Οκτωβρίου 1993 για την προσαρμογή της οδηγίας 78/316/ΕΟΚ του Συμβουλίου σχετικά με τον εσωτερικό εξοπλισμό των οχημάτων με κινητήρα στην τεχνική πρόοδο (αναγνώριση χειριστηρίων, ενδεικτικών λυχνίων και  δεικτών)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους (1), όπως τροποποιήθηκε τελευταία από την οδηγία 92/53/ΕΟΚ (2),  και ιδίως το άρθρο 13 παράγραφος 2,  την οδηγία 78/316/ΕΟΚ του Συμβουλίου της 21ης Δεκεμβρίου 1977 για την προσέγγιση των νομοθεσιών των κρατών μελών σχετικά με τον εσωτερικό εξοπλισμό των οχημάτων με κινητήρα (αναγνώριση χειριστηρίων, ενδεικτικών λυχνιών και δεικτών) (3), και ιδίως το  άρθρο 4,  Εκτιμώντας:  ότι η οδηγία 78/316/ΕΟΚ είναι μια από τις επιμέρους οδηγίες της διαδικασίας έγκρισης τύπου ΕΟΚ, η οποία θεσπίστηκε από την οδηγία 70/156/ΕΟΚ του Συμβουλίου- ότι συνεπώς οι διατάξεις της οδηγίας 70/156/ΕΟΚ σχετικά με τα συστήματα, τα κατασκευαστικά  στοιχεία και τις ιδιαίτερα τεχνικές μονάδες των οχημάτων ισχύουν και για την παρούσα οδηγία- ότι, ιδίως, το άρθρο 3 παράγραφος 4 και το άρθρο 4 παράγραφος 3 της οδηγίας 70/156/ΕΟΚ απαιτούν σε κάθε επιμέρους οδηγία να επισυνάπτεται δελτίο πληροφοριών, στο οποίο να περιέχονται τα σχετικά θέματα του παραρτήματος Ι της εν λόγω οδηγίας, καθώς επίσης  και πιστοποιητικό έγκρισης τύπου βασισμένο στο παράρτημα VI αυτής με σκοπό τη μηχανογράφηση της έγκρισης τύπου- ότι η οδηγία 76/576/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών που αφορούν στην τοποθέτηση των διατάξεων φωτισμού και φωτεινής σηματοδοτήσεως των οχημάτων με κινητήρα και των ρυμουλκουμένων τους (4), όπως  τροποποιήθηκε τελευταία από την οδηγία 91/663/ΕΟΚ (5), ορίζει το χρησιμοποιούμενο σύμβολο για την αναγνώριση του χειριστηρίου των διατάξεων οριζοντίωσης των φανών και ότι θα διατηρηθεί αυτός ο τρόπος αναγνώρισης- ότι η πείρα απέδειξε ότι ορισμένες απαιτήσεις πρέπει να τροποποιηθούν ή να διευκρινιστούν, ιδίως με τη χρήση νέων συμβόλων που είναι πλέον διεθνώς αναγνωρισμένα και τυποποιημένα από την ISO (Διεθνής Οργανισμός Τυποποίησης), και με την κατάργηση  ορισμένων συμβόλων που δεν χρησιμοποιούνται πλέον- ότι πρέπει να ληφθούν υπόψη οι νέες τεχνικές αναγνώρισης που αναμένεται να χρησιμοποιηθούν ευρέως και συνίστανται στη χρήση λέξεων ή συντομογραφιών αντί συμβόλων για τα χειριστήρια, τις ενδεικτικές  λυχνίες και τους δείκτες- ότι πρέπει να εισαχθούν ειδικές απαιτήσεις όταν διατίθενται πιο λεπτομερείς γνώσεις για να επιτραπεί ο σχεδιασμός βάσει αυτών των νέων τεχνικών αναγνώρισης- ότι η επιτροπή για την προσαρμογή στην τεχνική πρόοδο που έχει συγκροτηθεί βάσει της οδηγίας 70/156/ΕΟΚ, συμφωνεί με τις διατάξεις της παρούσας οδηγίας,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Το άρθρο 1 της οδηγίας 78/316/ΕΟΚ τροποποιείται ως εξής:  ". . . σιδηροτροχιών και των γεωργικών και δασικών ελκυστήρων και όλων των κινητών μηχανημάτων." 2. Ο κατάλογος των παραρτημάτων και τα παραρτήματα Ι, ΙΙ, ΙΙΙ και VI της οδηγίας 78/316/ΕΟΚ τροποποιούνται σύμφωνα με το παράρτημα της παρούσας οδηγίας.   Άρθρο 2  1. Από την 1η Απριλίου 1994, τα κράτη μέλη δεν μπορούν σε θέματα που αφορούν τον εσωτερικό εξοπλισμό (αναγνώριση χειριστηρίων, ενδεικτικών λυχνιών και δεικτών):  - να αρνηθούν, για έναν τύπο οχήματος με κινητήρα, τη χορήγηση έγκριση τύπου ΕΟΚ ή τη χορήγηση εθνικής έγκρισης τύπου,  ή - να απαγορεύσουν την ταξινόμηση, την πώληση ή τη θέση σε κυκλοφορία οχημάτων εφόσον ο εσωτερικός εξοπλισμός τους (αναγνώριση χειριστηρίων, ενδεικτικών λυχνιών και δεικτών) πληροί τις απαιτήσεις της οδηγίας 78/316/ΕΟΚ, όπως τροποποιείται από την παρούσα οδηγία.  2. Από την 1η Οκτωβρίου 1995, τα κράτη μέλη:  - δεν χορηγούν πλέον έγκριση τύπου ΕΟΚ για έναν τύπο οχήματος,  - μπορούν να αρνηθούν τη χορήγηση εθνικής έγκρισης τύπου για έναν τύπο οχήματος και - μπορούν να αρνηθούν την ταξινόμηση, την πώληση και τη θέση σε κυκλοφορία νέων οχημάτων που δεν συνοδεύονται από πιστοποιητικό συμμόρφωσης βάσει της οδηγίας 70/156/ΕΟΚ,  σε θέματα που αφορούν τον εσωτερικό εξοπλισμό (αναγνώριση χειριστηρίων, ενδεικτικών λυχνιών και δεικτών) εφόσον δεν πληρούνται οι απαιτήσεις της οδηγίας 78/316/ΕΟΚ, όπως τροποποιείται από την παρούσα οδηγία.   Άρθρο 3  1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για να συμμορφωθούν προς την παρούσα οδηγία πριν από τις 31 Μαρτίου 1994. Ενημερώνουν σχετικά αμέσως την Επιτροπή.  2. Τα κράτη μέλη μεριμνούν ώστε οι διατάξεις που θεσπίζουν σχετικά να περιέχουν ή να συνοδεύονται κατά την επίσημη δημοσίευσή τους από παραπομπή στην παρούσα οδηγία. Ο τρόπος της παραπομπής αποφασίζεται από τα κράτη μέλη.  3. Τα κράτη μέλη κοινοποιούν στην Επιτροπή το κείμενο των κύριων διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.   Άρθρο 4  Η παρούσα οδηγία απευθύνεται στα κράτη μέλη.  Βρυξέλλες, 29 Οκτωβρίου 1993.  Για την Επιτροπή Martin BANGEMANN Αντιπρόεδρος  (1) ΕΕ αριθ. L 42 της 23. 2. 1970, σ. 1.  (2) ΕΕ αριθ. L 225 της 10. 8. 1992, σ. 1.  (3) ΕΕ αριθ. L 81 της 28. 3. 1978, σ. 3.  (4) ΕΕ αριθ. L 262 της 27. 9. 1976, σ. 1.  (5) ΕΕ αριθ. L 366 της 31. 12. 1991, σ. 17.      ΠΑΡΑΡΤΗΜΑ  Στον κατάλογο των παραρτημάτων:  - οι αστερίσκοι μετά τους τίτλους των παραρτημάτων Ι έως IV και η αντίστοιχη υποσημείωση καταργούνται,  - ο τίτλος του παραρτήματος V τροποποιείται ως εξής: "Δελτίο πληροφοριών" και - στο τέλος του καταλόγου, προστίθεται νέο παράρτημα VI με τον ακόλουθο τίτλο: "Πιστοποιητικό έγκρισης τύπου ΕΟΚ".  Το παράρτημα Ι τροποποιείται ως εξής:  Το σημείο 2.1 καταργείται.  Τα σημεία 2.2 και 2.3 μετατρέπονται σε 2.1 και 2.2.  Τα σημεία 2.7 έως 2.9 μετατρέπονται σε 2.3 έως 2.5.  Μετά το σημείο 2.5 προστίθεται το ακόλουθο σημείο 2.6:  "2.6. Διάταξη απεικόνισης πληροφοριών.  "Διάταξη απεικόνισης πληροφοριών", νοείται η διάταξη που μπορεί να απεικονίζει περισσότερους από έναν τύπο πληροφοριών ή μηνυμάτων." Τα σημεία 2.10 έως 2.20 καταργούνται.  Το σημεί 3.1. τροποποιείται ως εξής:  "3.1. Η αίτηση έγκρισης τύπου ΕΟΚ βάσει του άρθρου 3 παράγραφος 4 της οδηγίας 70/156/ΕΟΚ για έναν τύπο οχήματος σχετικά με την αναγνώριση των χειριστηρίων, ενδεικτικών λυχνιών και δεικτών υποβάλλεται από τον κατασκευαστή του οχήματος." Το σημείο 3.2. τροποποιείται ως εξής:  "3.2. Υπόδειγμα του δελτίου πληροφοριών δίδεται στο παράρτημα V."  Το σημείο 3.2.1 καταργείται.   Το σημείο 4 τροποποιείται ως εξής:  "4. ΧΟΡΗΓΗΣΗ ΕΓΚΡΙΣΗΣ ΤΥΠΟΥ ΕΟΚ 4.1. Εφόσον πληρούνται οι σχετικές απαιτήσεις, χορηγείται έγκριση τύπου ΕΟΚ βάσει του άρθρου 4 παράγραφος 3 της οδηγίας 70/156/ΕΟΚ.  4.2. Υπόδειγμα έγκρισης τύπου ΕΟΚ δίδεται στο παράρτημα/προσάρτημα.  4.3. Για κάθε εγκεκριμένο τύπο οχήματος αποδίδεται αριθμός έγκρισης σύμφωνα με το παράρτημα VII της οδηγίας 70/156/ΕΟΚ. Το συγκεκριμένο κράτος μέλος δεν αποδίδει ποτέ τον ίδιο αριθμό έγκρισης σε άλλο τύπο οχήματος." Στο σημείο 5.1.1 η πρώτη πρόταση τροποποιείται ως εξής:  "Εκεί όπου τοποθετούνται τα χειριστήρια, οι ενδεικτικές λυχνίες και οι δείκτες που περιλαμβάνονται στο παράρτημα ΙΙ, αναγνωρίζονται με σύμβολα." Το σημείο 5.1.2 τροποποιείται ως εξής:  "5.1.2. Εφόσον χρησιμοποιούνται σύμβολα για την αναγνώριση χειριστηρίων, ενδεικτικών λυχνίων και δεικτών που περιλαμβάνονται στο παράρτημα ΙΙΙ, τα σύμβολα αυτά πρέπει να είναι σύμφωνα με εκείνα του εν λόγω παραρτήματος." Το σημείο 5.1.3. τροποποιείται ως εξής:  "5.1.3. Για την αναγνώριση χειριστηρίων, ενδεικτικών λυχνιών και δεικτών μπορούν να χρησιμοποιούνται άλλα σύμβολα από εκείνα των παραρτημάτων ΙΙ και ΙΙΙ, διαφορετικά από αυτά της παρούσας οδηγίας, υπό τον όρο ότι δεν υφίσταται κίνδυνος σύγχυσης με τα  σύμβολα των εν λόγω παραρτημάτων." Μετά το σημείο 5.1.4 προστίθενται τα ακόλουθα νέα σημεία:  "5.1.5. Μια διάταξη απεικόνισης πληροφοριών μπορεί να χρησιμοποιείται για να απεικονίζει μηνύματα από οποιαδήποτε πηγή υπό τις κατωτέρω προϋποθέσεις:  5.1.5.1. Οι ενδεικτικές λυχνίες της πέδης, των φανών πορείας και του δείκτη πορείας δεν πρέπει να εμφανίζονται στην ίδια διάταξη απεικόνισης πληροφοριών- 5.1.5.2. Οι ενδεικτικές λυχνίες και οι δείκτες σε μια διάταξη απεικόνισης πληροφοριών πρέπει να παρέχουν τις σχετικές πληροφορίες όποτε παρουσιάζεται η ανάγκη που προκαλεί τη λειτουργία τους- 5.1.5.3. Εφόσον δίδονται δύο ή περισσότερα μηνύματα, αυτά πρέπει είτε να επαναλαμβάνονται αυτόματα είτε να εμφανίζονται έτσι ώστε ο οδηγός να μπορεί να τα δει και να τα αναγνωρίσει- 5.1.5.4. Οι απαιτήσεις του παραρτήματος ΙΙΙ σχετικά με το χρώμα δεν ισχύουν για τις ενδεικτικές λυχνίες και τους δείκτες σε μια διάταξη απεικόνισης πληροφοριών." Το σημείο 5.2.3 τροποποιείται ως εξής:  "5.2.3. Τα σύμβολα πρέπει να διακρίνονται σαφώς από το φόντο." Το σημείο 5.2.4 τροποποιείται ως εξής:  "5.2.4. Τα χρώματα των ενδεικτικών λυχνιών πρέπει να είναι εκείνα που περιγράφονται στα παραρτήματα ΙΙ και ΙΙΙ." Μετά το σημείο 5.2.4 προστίθεται το ακόλουθο νέο σημείο 5.2.5:  "5.2.5. Όταν συνδυάζεται ένα χειριστήριο, ένας δείκτης ή μια ενδεικτική λυχνία, πρέπει να χρησιμοποιείται για το συνδυασμό αυτό κοινό σύμβολο." Τα σημεία εντός παρένθεσης (6) και (7) τροποποιούνται ως εξής:  "6. ΜΕΤΑΤΡΟΠΗ ΤΟΥ ΤΥΠΟΥ 6.1. Σε περίπτωση μετατροπών του εγκεκριμένου βάσει της παρούσης οδηγίας τύπου, ισχύουν οι διατάξεις του άρθρου 5 της οδηγίας 70/156/ΕΟΚ.  7. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ 7.1. Τα μέτρα με τα οποία διασφαλίζεται συμμόρφωση της παραγωγής λαμβάνονται σύμφωνα με τις διατάξεις του άρθρου 10 της οδηγίας 70/156/ΕΟΚ." Τα σημεία εντός παρένθεσης (8) και (9) καταργούνται.  Το παράρτημα ΙΙ τροποποιείται ως εξής:  Οι υποσημειώσεις (α) έως (ε) καταργούνται.  Μετά τον τίτλο προστίθεται η ακόλουθη πρόταση:  "(Τα σύμβολα είναι σύμφωνα με το διεθνές πρότυπο ISO 2575, τετάρτη έκδοση - 1982-11-15)." Τα σύμβολα των εικόνων 1 έως 29 αντικαθίστανται από εκείνα των εικόνων 1 έως 23 που ακολουθούν:  " Εικόνα 1 Γενικός διακόπτης φωτισμού ISO 2575 nr. 4.23 Χρώμα ενδεικτικής λυχνίας: πράσινο Εικόνα 2 Φανοί διασταύρωσης ISO 2575 nr. 4.2 Χρώμα ενδεικτικής λυχνίας: πράσινο Η επιφάνεια εντός του πλαισίου μπορεί να είναι σταθερή Εφόσον το χειριστήριο δεν είναι χωριστό, αναγνωρίζεται από το σύμβολο της εικόνας 1.  Οι γραμμές μπορούν να είναι τέσσερις.  Εικόνα 3 Φανοί πορείας ISO 2575 nr. 4.1 Χρώμα ενδεικτικής λυχνίας: κυανό Η επιφάνεια εντός του πλαισίου μπορεί να είναι σταθερή.  Οι γραμμές μπορούν να είναι τέσσερις.  Εικόνα 4 Φανοί θέσεως (πλευρικοί) ISO 2575 nr. 4.33 Χρώμα ενδεικτικής λυχνίας: πράσινο Η επιφάνεια εντός του πλαισίου μπορεί να είναι σταθερή.  Εφόσον το χειριστήριο δεν είναι χωριστό, αναγνωρίζεται από το σύμβολο της εικόνας 1.  Εικόνα 5 Εμπρόσθιοι φανοί ομίχλης ISO 2575 nr. 4.21 Χρώμα ενδεικτικής λυχνίας: πράσινο Η επιφάνεια εντός του πλαισίου μπορεί να είναι σταθερή.  Εικόνα 6 Οπίσθιος φανός ομίχλης ISO 2575 nr. 4.22 Χρώμα ενδεικτικής λυχνίας: ερυθρό Η επιφάνεια εντός του πλαισίου μπορεί να είναι σταθερή.  Εικόνα 7 Συσκευή οριζοντίωσης των φανών ISO 2575 nr. 4.27 Η επιφάνεια εντός του πλαισίου μπορεί να είναι σταθερή.  Η αναγνώριση μπορεί να ακολουθεί την οδηγία 76/756/ΕΟΚ παράρτημα Ι προσάρτημα 7 Οι γραμμές μπορούν να είναι πέντε.  Εικόνα 8 Φανοί στάθμευσης ISO 2575 nr. 4.9 Χρώμα ενδεικτικής λυχνίας: πράσινο Εικόνα 9 Δείκτες πορείας ISO 2575 nr. 4.3 Χρώμα ενδεικτικής λυχνίας: πράσινο Η επιφάνεια εντός του πλαισίου μπορεί να είναι σταθερή.  Εικόνα 10 Σήμα κινδύνου ISO 2575 nr. 4.4 Χρώμα ενδεικτικής λυχνίας: ερυθρό Η επιφάνεια εντός του πλαισίου μπορεί να είναι σταθερή.  Σημείωση στις Εικόνες 9 και 10:  Εάν οι ενδεικτικές λυχνίες για τον αριστερό και το δεξιό δείκτη πορείας είναι χωριστές, τα δύο τόξα μπορούν να χρησιμοποιούνται χωριστά. Τότε, τα δύο χωριστά τόξα μπορούν να χρησιμοποιούνται ταυτόχρονα είτε ως ενδεικτική λυχνία του σήματος κινδύνου μαζί  με εκείνη της εικόνας 10 είτε να χρησιμοποιείται αντ' αυτής.  Εικόνα 11 Υαλοκαθαριστήρας ISO 2575 nr. 4.5 Εικόνα 12 Εκτοξευτήρας ύδατος ISO 2575 nr. 4.6 Εικόνα 13 Συνδυασμένος υαλοκαθαριστήρας-εκτοξευτήρας νερού ISO 2575 nr. 4.7 Εικόνα 14 Συσκευή καθαρισμού φανών (με χωριστό χειρισμό λειτουργίας) ISO 2575 nr. 4.19 Εικόνα 15 Σύστημα αποθάμβωσης και αποπάγωσης (όταν είναι χωριστό) ISO 2575 nr. 4.24 Χρώμα ενδεικτικής λυχνίας: κίτρινο Εικόνα 16 Σύστημα αποθάμβωσης και αποπάγωσης οπισθίου παραθύρου (όταν είναι χωριστό) ISO 2575 nr. 4.25 Χρώμα ενδεικτικής λυχνίας: κίτρινο Εικόνα 17 Ανεμιστήρας αερισμού (ζεστός/κρύος αέρας) ISO 2575 nr. 4.8 Μπορεί να χρησιμοποιηθεί επίσης μόνον το περίγραμμα Εικόνα 18 Προθέρμανση ελαίου πετρελαιοκινητήρα ISO 2575 nr. 4.34 Χρώμα ενδεικτικής λυχνίας: κίτρινο Εικόνα 19 Αποπνικτήρας (τσοκ) (Διάταξη εκκίνησης εν ψυχρώ) ISO 2575 nr. 4.12 Χρώμα ενδεικτικής λυχνίας: κίτρινο Εικόνα 20 Βλάβη πέδης ISO 2575 nr. 4.31 Χρώμα ενδεικτικής λυχνίας: ερυθρό Όταν μία και μόνο ενδεικτική λυχνία δείχνει την κατάσταση περισσότερων του ενός συστημάτων πέδησης, εκτός της βλάβης του συστήματος ABS, για την ένδειξη βλάβης του συστήματος πέδησης πρέπει να χρησιμοποιείται το σύμβολο της εικόνας 20.  Εικόνα 21 Στάθμη καυσίμου ISO 2575 nr. 4.14 Χρώμα ενδεικτικής λυχνίας: κίτρινο Μπορεί να χρησιμοποιείται επίσης μόνον το περίγραμμα Εικόνα 22 Φόρτιση συσσωρευτή ISO 2575 nr. 4.16 Χρώμα ενδεικτικής λυχνίας: ερυθρό Εικόνα 23 Θερμοκρασία ψυκτικού μέσου του κινητήρα ISO 2575 nr. 4.15 Χρώμα ενδεικτικής λυχνίας: ερυθρό " Το παράρτημα ΙΙΙ τροποποιείται ως εξής:  Η σημείωση καταργείται.  Μετά τον τίτλο προστίθεται η ακόλουθη νέα πρόταση:  "(Τα σύμβολα είναι σύμφωνα με το διεθνές πρότυπο ISO 2575, 4η έκδοση 1982-11-15).".  Τα σύμβολα των εικόνων 1 και 2 αντικαθίστανται από εκείνα των εικόνων 1 έως 11 στη συνέχεια:  "Εικόνα 1 Χειρόφρενο ISO 2575 nr. 4.32 Χρώμα ενδεικτικής λυχνίας: ερυθρό Όταν μία και μόνον ενδεικτική λυχνία δείχνει την κατάσταση περισσοτέρων του ενός συστημάτων πέδησης, πρέπει να χρησιμοποιείται το σύμβολο βλάβης και συστήματος πέδησης του παραρτήματος ΙΙ εικόνα 20.  Εικόνα 2 Υαλοκαθαριστήρας οπίσθιου παραθύρου ISO 2575 nr. 4.28 Εικόνα 3 Εκτοξευτήρας νερού οπίσθιου παραθύρου ISO 2575 nr. 4.29 Εικόνα 4 Συνδιασμένος υαλοκαθαριστήρας και εκτοξευτήρας ύδατος οπισθίου παραθύρου ISO 2575 nr. 4.30 Εικόνα 5 Υαλοκαθαριστήρας διαλείπουσας λειτουργίας ISO 2575 nr. 4.45 Εικόνα 6 Ακουστικό προειδοποιητικό σήμα (κλάξον) ISO 2575 nr. 4.13 Εικόνα 7 Εμπρόσθιο κάλυμμα (καπό μηχανής) ISO 2575 nr. 4.10 Μπορεί να χρησιμοποιηθεί επίσης μόνον το περίγραμμα Εικόνα 8 Οπίσθιο κάλυμμα (πορτ μπαγκάζ) ISO 2575 nr. 4.11 Μπορεί να χρησιμοποιηθέι επίσης μόνον το περίγραμμα Εικόνα 9 Ζώνη ασφαλείας ISO 2575 nr. 4.18 Χρώμα ενδεικτικών λυχνιών: ερυθρό Μπορεί να χρησιμοποιηθέι επίσης μόνον το περίγραμμαΕικόνα 10 Πίεση ελαίου κινητήρα ISO 2575 nr. 4.17 Χρώμα ενδεικτικής λυχνίας: ερυθρό Εικόνα 11 Αμόλυβδη βενζίνη ISO 2575 nr. 4.26 "  Το παράρτημα V καταργείται και αντικαθίσταται από το ακόλουθο παράρτημα V. Στη συνέχεια προστίθεται νέο παράρτημα VI.  "ΠΑΡΑΡΤΗΜΑ V ΔΕΛΤΙΟ ΠΛΗΡΟΦΟΡΙΩΝ αριθ. . . . (1)() βάσει του παραρτήματος Ι της οδηγίας 70/156/ΕΟΚ του Συμβουλίου για την έγκριση τύπου ΕΟΚ ενός οχήματος σχετικά με τον εσωτερικό εξοπλισμό του (αναγνώριση χειριστηρίων, ενδεικτικών λυχνιών και δεικτών) (οδηγία 78/316/ΕΟΚ όπως τροποποιήθηκε τελευταία από  την οδηγία 93/91/ΕΟΚ Οι ακόλουθες πληροφορίες πρέπει να παρέχονται, εφόσον χρειάζεται, εις τριπλούν και να περιλαμβάνουν πίνακα περιεχομένων. Τα τυχόν σχέδια πρέπει να είναι στην κατάλληλη κλίμακα και αρκετά λεπτομερή, μεγέθος Α 4 ή διπλωμένα σε μέγεθος Α 4. Οι τυχόν  φωτογραφίες πρέπει να είναι αρκετά λεπτομερείς.  Εάν τα συστήματα, τα κατασκευαστικά στοιχεία ή οι ιδιαίτερες τεχνικές μονάδες έχουν ηλεκτρονικά χειριστήρια, πρέπει να παρέχονται πληροφορίες για τις επιδόσεις τους.  0. ΓΕΝΙΚΑ 0.1. Μάρκα (επωνυμία του κατασκευαστή):  0.2. Τύπος και γενική(ές) εμπορική(ές) περιγραφή(ές):  0.3. Αναγνωριστικά μέσα του τύπου, εφόσον σημειώνονται επί του οχήματος (β):  0.3.1. Θέση της εν λόγω σήμανσης:  0.4. Κατηγορία οχήματος (γ):  0.5. Όνομα και διεύθυνση του κατασκευαστή:  0.8. Διεύθυνση(εις) του(των) εργοστασίου(ων) συναρμολόγησης:  1. ΓΕΝΙΚΑ ΚΑΤΑΣΚΕΥΑΣΤΙΚΑ ΧΑΡΑΚΤΗΡΙΣΤΙΚΑ ΤΟΥ ΟΧΗΜΑΤΟΣ 1.1. Φωτογραφίες ή/και σχέδια αντιπροσωπευτικού οχήματος:  9. ΑΜΑΞΩΜΑ 9.10. Εσωτερικοί εξοπλισμοί 9.10.2. Διευθέτηση και αναγνώριση χειριστηρίων, ενδεικτικών λυχνιών και δεικτών 9.10.2.1. Φωτογραφίες ή/και σχέδια της διευθέτησης συμβόλων και χειριστηρίων, ενδεικτικών λυχνιών και δεικτών:  9.10.2.2. Φωτογραφίες ή/και σχέδια αναγνώρισης των χειριστηρίων, ενδεικτικών λυχνιών και δεικτών, καθώς και των τμημάτων του οχήματος που αναφέρονται στην οδηγία 78/316/ΕΟΚ, εφόσον σχετίζονται:  9.10.2.3. Συνοπτικός πίνακας:  Το όχημα είναι εξοπλισμένο με τα κάτωθι χειριστήρια, ενδεικτικές λυχνίες και δείκτες βάσει των παραρτημάτων ΙΙ και ΙΙΙ της οδηγίας 78/316/ΕΟΚ:  Χειριστήρια, ενδεικτικές λυχνίες και δείκτες, για τους οποίους, όταν τοποθετούνται, η αναγνώριση είναι υποχρεωτική και σύμβολα που πρέπει να χρησιμοποιούνται για το σκοπό αυτό  >(2)(2)(3)(2)(2)(3)"> ID="1">1> ID="2">Γενικός διακόπτης φωτισμού"> ID="1">2> ID="2">Φανοί διασταύρωσης"> ID="1">3> ID="2">Φανοί πορείας"> ID="1">4> ID="2">(Πλευρικοί) φανοί θέσης"> ID="1">5> ID="2">Εμπρόσθιοι φανοί ομίχλης"> ID="1">6>  ID="2">Οπίσθιος φανός ομίχλης"> ID="1">7> ID="2">Συσκευή οριζοντίωσης των φανών"> ID="1">8> ID="2">Φανοί στάθμευσης"> ID="1">9> ID="2">Φανοί δείκτες πορείας"> ID="1">10> ID="2">Σήμα κινδύνου"> ID="1">11> ID="2">Υαλοκαθαριστήρας"> ID="1">12>  ID="2">Εκτοξευτήρας νερού"> ID="1">13> ID="2">Συνδυασμένος υαλοκαθαριστήρας εκτοξευτήρας νερού"> ID="1">14> ID="2">Συσκευή καθαρισμού των εμπρόσθιων φανών"> ID="1">15> ID="2">Σύστημα αποθάμβωσης και αποπάγωσης αλεξηνέμου"> ID="1">16> ID="2">Σύστημα  αποθάμβωσης και αποπάγωσης οπίσθιου παραθύρου"> ID="1">17> ID="2">Ανεμιστήρας αερισμού"> ID="1">18> ID="2">Προθέρμανση ελαίου πετρελαιοκινητήρα"> ID="1">19> ID="2">Αποπνικτήρας (τσοκ)"> ID="1">20> ID="2">Βλάβη πέδης"> ID="1">21> ID="2">Στάθμη  καυσίμου"> ID="1">22> ID="2">Φώρτιση συσσωρευτή"> ID="1">23> ID="2">Θερμοκρασία ψυκτικού μέσου του κινητήρα""      >Χειριστήρια, ενδεικτικές λυχνίες και δείκτες για τους οποίους, όταν τοποθετούνται, η αναγνώριση είναι προαιρετική και σύμβολα που πρέπει να χρησιμοποιούνται για την αναγνώριση >(4)(4)(5)(4)(4)(5)"> ID="1">1> ID="2">Χειρόφρενο"> ID="1">2> ID="2">Υαλοκαθαριστήρας οπισθίου παραθύρου"> ID="1">3> ID="2">Εκτοξευτήρας νερού οπισθίου παραθύρου"> ID="1">4> ID="2">Συνδυασμένος υαλοκαθαριστήρας και εκτοξευτήρας νερού οπισθίου  παραθύρου"> ID="1">5> ID="2">Υαλοκαθαριστήρας διαλείπουσας λειτουργίας"> ID="1">6> ID="2">Ακουστικό προειδοποιητικό σήμα (κλάξον)"> ID="1">7> ID="2">Εμπρόσθιο κάλυμμα (καπό μηχανής)"> ID="1">8> ID="2">Οπίσθιο κάλυμα (πορτμπαγκάζ)"> ID="1">9>  ID="2">Ζώνη ασφαλείας"> ID="1">10> ID="2">Πίεση ελαίου κινητήρα"> ID="1">11> ID="2">Αμόλυβδη βενζίνη""      >ΠΑΡΑΡΤΗΜΑ VI ΥΠΟΔΕΙΓΜΑ (μέγιστο μέγεθος: Α 4 (210 x 297 μμ) ΠΙΣΤΟΠΟΙΗΤΙΚΟ ΕΓΚΡΙΣΗΣ ΤΥΠΟΥ ΕΟΚ Σφραγίδα της διοίκησης Ανακοίνωση που αφορά - έγκριση τύπου (6) - επέκταση έγκρισης τύπου (1) - απόρριψη έγκρισης τύπου (1) - ανάκληση έγκρισης τύπου (1)  ενός τύπου οχήματος/κατασκευαστικού στοιχείου/ιδιαίτερης τεχνικής μονάδας (6) σχετικά με την οδηγία 78/316/ΕΟΚ, όπως τροποποιήθηκε τελευταία από την οδηγία 93/91/ΕΟΚ. Αριθμός έγκρισης τύπου: Λόγος επέκτασης: ΜΕΡΟΣ Ι 0.1. Μάρκα (εμπορική ονομασία του  κατασκευαστή): 0.2. Τύπος και γενική(ές) εμπορική(ές) περιγραφή(ές): 0.3. Αναγνωριστικά μέσα του τύπου, εφόσον υπάρχει σχετική σήμανση στο όχημα/κατασκευαστικό στοιχείο/ιδιαίτερη τεχνική μονάδα (1) (7): 0.3.1. Θέση της εν λόγω σήμανσης: 0.4. Κατηγορία  οχήματος (8): 0.5. Όνομα και διεύθυνση του κατασκευαστή: 0.7. Για τα κατασκευαστικά στοιχεία και τις ιδιαίτερες τεχνικές μονάδες, θέση και μέθοδος τοποθέτησης του σήματος έγκρισης τύπου ΕΟΚ: 0.8. Διεύθυνση(εις) εργοστασίου(ων) συναρμολόγησης: ΜΕΡΟΣ ΙΙ  1. Πρόσθετες πληροφορίες (εφόσον χρειάζονται): βλέπε προσάρτημα. 2. Τεχνική υπηρεσία αρμόδια για την εκτέλεση των δοκιμών: 3. Ημερομηνία έκθεσης δοκιμών: 4. Αριθμός έκθεσης δοκιμών: 5. Παρατηρήσεις (εάν υπάρχουν): βλέπε προσάρτημα 6. Τόπος: 7.  Ημερομηνία: 8. Υπογραφή: 9. Επισυνάπτεται ο κατάλογος του φακέλου πληροφοριών που υποβλήθηκε στις αρχές έγκρισης και ο οποίος διατίθεται κατόπιν αίτησης. Προσάρτημα του πιστοποιητικού έγκρισης ΕΟΚ τύπου αριθ. . . . . που αφορά την έγκριση τύπου ενός  οχήματος σχετικά με την οδηγία 78/316/ΕΟΚ όπως τροποποιήθηκε τελευταία από την οδηγία 93/91/ΕΟΚ 1. Πρόσθετες πληροφορίες Δεν ισχύει 5. Παρατηρήσεις: (π.χ. έγκυρο τόσο για την οδήγηση οχημάτων από αριστερά όσο και από δεξιά)" (1)() Η αρίθμηση των σημείων και οι υποσημειώσεις στο παρόν δελτίο πληροφοριών αντιστοιχούν με εκείνες του παραρτήματος Ι της οδηγίας 70/156/ΕΟΚ, όπως τροποποιήθηκε τελευταία από την οδηγία 92/53/ΕΟΚ. Τα σημεία που δεν σχετίζονται με την  παρούσα οδηγία έχουν παραλειφθεί.  (2) x = ναι.  - = όχι ή δεν υπάρχει χωριστά.  ο = Προαιρετικό.  (3) d = απευθείας πάνω στο χειριστήριο, στο δείκτη ή στην ενδεικτική λυχνία.  c = γειτνιάζει άμεσα.  (4) x = ναι.  - = όχι ή δεν υπάρχει χωριστά.  ο = Προαιρετικό.  (5) d = απευθείας πάνω στο χειριστήριο, στο δείκτη ή στην ενδεικτική λυχνία.  c = γειτνιάζει άμεσα.  (6) Διαγράφεται ό,τι δεν ισχύει. (7) Εάν τα αναγνωριστικά μέσα του τύπου περιλαμβάνουν χαρακτήρες μη σχετικούς με την περιγραφή του οχήματος, του κατασκευαστικού στοιχείου ή της ιδιαίτερης τεχνικής μονάδας που καλύπτει το παρόν δελτίο  πληροφοριών/πιστοποιητικό έγκρισης τύπου, οι εν λόγω χαρακτήρες αναπαριστώνται στα έγγραφα με το σύμβολο "?" (π.χ. ABC??123??). (8) Όπως ορίζεται στο παράρτημα ΙΙ Α της οδηγίας 70/156/ΕΟΚ.


Avis juridique important

|

31999L0102

Οδηγία 1999/102/ΕΚ της Επιτροπής, της 15ης Δεκεμβρίου 1999, σχετικά με την προσαρμογή στην τεχνική πρόοδο της οδηγίας 70/220/ΕΟΚ του Συμβουλίου όσον αφορά τα μέτρα που πρέπει να ληφθούν κατά της ρύπανσης του αέρα από τις εκπομπές των οχημάτων με κινητήρα (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 334 της 28/12/1999 σ. 0043 - 0050

ΟΔΗΓΙΑ 1999/102/ΕΚ ΤΗΣ ΕΠΙΤΡΟΠΗΣτης 15ης Δεκεμβρίου 1999σχετικά με την προσαρμογή στην τεχνική πρόοδο της οδηγίας 70/220/ΕΟΚ του Συμβουλίου όσον αφορά τα μέτρα που πρέπει να ληφθούν κατά της ρύπανσης του αέρα από τις εκπομπές των οχημάτων με κινητήρα(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 70/220/ΕΟΚ του Συμβουλίου, της 20ής Μαρτίου 1970, για την προσέγγιση των νομοθεσιών των κρατών μελών που αφορούν τα μέτρα που πρέπει να ληφθούν κατά της ρύπανσης του αέρα από τις εκπομπές των μηχανοκίνητων οχημάτων(1), όπως τροποποιήθηκε τελευταία από την οδηγία 98/69/ΕΚ του Ευρωπαϊκού Κοινοβουλίου και του Συμβουλίου(2), και ιδίως το άρθρο 5,Εκτιμώντας τα ακόλουθα:(1) η οδηγία 70/220/ΕΟΚ είναι μια από τις επιμέρους οδηγίες η οποία εκδόθηκε δυνάμει της διαδικασίας έγκρισης τύπου που θεσπίσθηκε από την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν στην έγκριση οχημάτων με κινητήρα και των ρυμουλκουμένων τους(3), όπως τροποποιήθηκε τελευταία από την οδηγία 98/91/ΕΚ του Ευρωπαϊκού Κοινοβουλίου και του Συμβουλίου(4)·(2) η οδηγία 70/220/ΕΟΚ ορίζει τις προδιαγραφές για τις δοκιμές όσον αφορά τις εκπομπές των μηχανοκίνητων οχημάτων που διέπονται από την οδηγία. Με βάση την πείρα που αποκτήθηκε πρόσφατα και την ταχέως αναπτυσσόμενη τεχνογνωσία των ενσωματωμένων συστημάτων διάγνωσης (OBD), είναι σκόπιμο να προσαρμοσθούν αναλόγως οι προδιαγραφές αυτές ούτως ώστε να τεθούν σε εφαρμογή τις ίδιες ημερομηνίες με εκείνες που ορίζονται στην οδηγία 98/69/ΕΚ·(3) είναι αναγκαίο να καθορισθούν οι ημερομηνίες εφαρμογής των απαιτήσεων της παρούσας οδηγίας για τα συστήματα OBD για τους νέους και όλους τους τύπους οχημάτων της κατηγορίας Μ1 που είναι εξοπλισμένα με κινητήρες επιβαλλόμενης ανάφλεξης και των οποίων η μέγιστη μάζα υπερβαίνει τα 2500 kg, καθώς και για τα οχήματα της κατηγορίας Ν1 των κλάσεων ΙΙ και ΙΙΙ·(4) είναι σκόπιμο να διευκρινισθούν οι απαιτήσεις για τα συστήματα OBD όσον αφορά την αποφυγή των παραποιήσεων, την απενεργοποίηση της παρακολούθησης διάλειψης του κινητήρα υπό ορισμένες συνθήκες λειτουργίας, την καταγραφή της διανυόμενης από το όχημα απόστασης ενώ επισημαίνεται κάποια δυσλειτουργία στον οδηγό μέσω του δείκτη δυσλειτουργίας, την ικανότητα του συστήματος OBD να επιτελεί αμφίδρομο λογικό έλεγχο, τη χρήση των κωδικών βλάβης Ρ1 και Ρ0 του ISO 15031-6, το σύνδεσμο διάγνωσης και την έκφραση των οριακών τιμών του σε δύο δεκαδικά ψηφία. Είναι σκόπιμο να εισαχθούν αναθεωρημένες διατάξεις για την παρακολούθηση δυσλειτουργίας υπό συνθήκες ικανές να προκαλέσουν ζημία στον καταλυτικό μετατροπέα για να μειωθούν οι δυνατότητες εσφαλμένων ενδείξεων βλάβης, και είναι σκόπιμο να εισαχθεί η δυνατότητα παρακολούθησης του όγκου των επιμέρους καταλυτών και η χρήση της βελτιωμένης ζεύξης επικοινωνίας που παρέχεται από το Δίκτυο Ελέγχου της Περιοχής [Controller Area Network (CAN)] μεταξύ της συσκευής εντός του οχήματος και της εγκατάστασης εκτός οχήματος·(5) είναι σκόπιμο να επιτραπεί η έγκριση τύπου οχημάτων εξοπλισμένων με συστήματα OBD που παρουσιάζουν ορισμένα ελάσσονος σημασίας ελαττώματα τα οποία μπορούν να προκύψουν πριν ή τη στιγμή της έγκρισης τύπου ή ανακαλύπτονται όταν κυκλοφορούν ήδη τα οχήματα. Οι αρμόδιες για την έγκριση τύπου αρχές μπορούν επίσης να χορηγούν επέκταση του πιστοποιητικού έγκρισης τύπου για οχήματα ήδη εγκεκριμένα που κυκλοφορούν και των οποίων τα συστήματα OBD παρουσιάζουν ελαττώματα στη συνέχεια. Τέτοια επέκταση δεν πρέπει να χορηγείται αν υπάρχει πλήρης αδυναμία παρακολούθησης. Πρέπει να καθορίζεται συγκεκριμένη περίοδος μέσα στην οποία πρέπει τα επιτρεπόμενα από τις αρχές ελαττώματα να επισκευάζονται στα μετέπειτα κατασκευαζόμενα οχήματα·(6) μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο που έχει συγκροτηθεί βάσει της οδηγίας 70/156/ΕΟΚ,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Τα παραρτήματα Ι, VI, Χ και ΧΙ της οδηγίας 70/220/ΕΟΚ τροποποιούνται σύμφωνα με το παράρτημα της παρούσας οδηγίας.Άρθρο 21. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο έως τις 31 Δεκεμβρίου 1999. Ενημερώνουν δε αμέσως την Επιτροπή σχετικά.Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου, τις οποίες θεσπίζουν στο πεδίο που διέπεται από την παρούσα οδηγία.Άρθρο 3Η παρούσα οδηγία αρχίζει να ισχύει την τρίτη ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 4Η παρούσα οδηγία απευθύνεται στα κράτη μέλη.Βρυξέλλες, 15 Δεκεμβρίου 1999.Για την ΕπιτροπήErkki LIIKANENΜέλος της Επιτροπής(1) ΕΕ L 76 της 6.4.1970, σ. 1.(2) ΕΕ L 350 της 28.12.1998, σ. 1.(3) ΕΕ L 42 της 23.2.1970, σ. 1.(4) ΕΕ L 11 της 16.1.1999, σ. 25.ΠΑΡΑΡΤΗΜΑΤΡΟΠΟΠΟΙΗΣΕΙΣ ΣΤΟ ΠΑΡΑΡΤΗΜΑ Ι, VI, Χ ΚΑΙ ΧΙ ΤΗΣ ΟΔΗΓΙΑΣ 70/220/ΕΟΚΑ. Το παράρτημα Ι τροποποιείται ως εξής:1. Το σημείο 5.1.4.1 αντικαθίσταται από το ακόλουθο κείμενο: "5.1.4.1. Κάθε όχημα με υπολογιστή ελέγχου εκπομπών πρέπει να περιλαμβάνει μέσα αποτροπής τροποποιήσεων, εκτός όσων επιτρέπει ο κατασκευαστής. Ο κατασκευαστής επιτρέπει τροποποιήσεις εφόσον αυτές είναι αναγκαίες για τη διάγνωση, τη συστήρηση, την επιθεώρηση, την αναδιάταξη ή την επισκευή του οχήματος. Πρέπει να καθίσταται δύσκολη η παραποίηση τυχόν επαναπρογραμματιζομένων κωδικών υπολογιστή ή παραμέτρων λειτουργίας και η προστασίας τους να είναι τουλάχιστον του επιπέδου των διατάξεων του προτύπου ISO DIS 15031-7, του Οκτωβρίου του 1998 (SAE J2186 του Οκτωβρίου 1996) με την προϋπόθεση ότι η ανταλλαγή διασφάλισης διεξάγεται με τη χρήση των πρωτοκόλλων και του διαγνωστικού συνδετήρα όπως προδιαγράφεται στο σημείο 6.5 του παραρτήματος ΧΙ προσάρτημα 1. Τυχόν αφαιρέσιμες μικροπλακέτες μνήμης για διακρίβωση του συστήματος πρέπει να ευρίσκονται εντός χυτής θήκης, εγκιβωτισμένες σε σφραγισμένο περιέκτη ή να προστατεύονται από ηλεκτρονικούς αλγορίθμους και να μην είναι δυνατόν να αντικατασταθούν χωρίς τη χρήση ειδικών εργαλείων και διαδικασιών."2. Το σημείο 5.1.4.5 αντικαθίσταται από το ακόλουθο κείμενο: "5.1.4.5. Οι κατασκευαστές που χρησιμοποιούν προγραμματιζόμενα συστήματα κωδικών υπολογιστή (π.χ. Electrical Erasable Programmable Read-Only Memory, EEPROM) πρέπει να αποτρέπουν κάθε άνευ αδείας επαναπρογραμματισμό. Οι κατασκευαστές πρέπει να χρησιμοποιούν προηγμένες στρατηγικές προστασίας από παραποιήσεις, και να προβλέπουν χαρακτηριστικά προστασίας από εγγραφή τα οποία να καθιστούν αναγκαία την ηλεκτρονική πρόσβαση σε υπολογιστή εκτός οχήματος που διατηρεί ο κατασκευαστής. Οι αρμόδιες αρχές εγκρίνουν μεθόδους που παρέχουν κατάλληλο επίπεδο προστασίας από την παραποίηση."3. Τα σημεία 8.1 έως 8.4 αντικαθίστανται από το ακόλουθο κείμενο: "8.1. Οχήματα με κινητήρες επιβαλλόμενης ανάφλεξηςΑπό την 1η Ιανουαρίου 2000 για τους νέους τύπους, και από την 1η Ιανουαρίου 2001 για όλους τους τύπους, τα οχήματα της κατηγορίας Μ1, εξαιρουμένων των οχημάτων των οποίων η μέγιστη μάζα υπερβαίνει τα 2500 kg, και τα οχήματα της Ν1 της κλάσης Ι πρέπει να είναι εφοδιασμένα με ενσωματωμένο σύστημα διάγνωσης (OBD) για τον έλεγχο των εκπομπών σύμφωνα με παράρτημα ΧΙ.Από την 1 η Ιανουαρίου 2001 για τους νέους τύπους και από την 1η Ιανουαρίου 2002 για όλους τους τύπους, τα οχήματα της κατηγορίας Ν1, των κλάσεων ΙΙ και ΙΙΙ και τα οχήματα της κατηγορίας Μ1, των οποίων η μέγιστη μάζα υπερβαίνει τα 2500 kg, πρέπει να είναι εφοδιασμένα με ενσωματωμένο σύστημα διάγνωσης (OBD) για τον έλεγχο των εκπομπών σύμφωνα με το παράρτημα ΧΙ.8.2. Οχήματα με κινητήρες ανάφλεξης δια συμπιέσεωςΟχήματα της κατηγορίας Μ1, εκτός:- των οχημάτων που είναι σχεδιασμένα έτσι ώστε να μεταφέρουν άνω των έξι επιβατών μαζί με τον οδηγό,- των οχημάτων των οποίων η μέγιστη μάζα υπερβαίνει τα 2500 kg,από την 1 η Ιανουαρίου 2003 για τους νέους τύπους, και από την 1 η Ιανουαρίου 2004 για όλους τους τύπους, πρέπει να είναι εφοδιασμένα με σύστημα OBD σύμφωνα με το παράρτημα ΧΙ.Εφόσον οι νέοι τύποι οχημάτων εξοπλισμένων με κινητήρες ανάφλεξης δια συμπιέσως, που θα τεθούν σε λειτουργία πριν την εν λόγω ημερομηνία, είναι εφοδιασμένοι με συστήματα OBD, ισχύουν οι διατάξεις των σημείων 6.5.3 έως 6.5.3.6 του παραρτήματος ΧΙ προσάρτημα 1.8.3. Οχήματα με κινητήρες ανάφλεξης δια συμπιέσεως εξαιρούμενων από το σημείο 8.2Από την 1η Ιανουαρίου 2005 για τους νέους τύπους, και από την 1η Ιανουαρίου για όλους τους τύπους, τα οχήματα της κατηγορίας Μ1, που εξαιρούνται από το σημείο 8.2 και είναι εξοπλισμένα με κινητήρες ανάφλεξης δια συμπιέσεως και των οποίων η μάζα υπερβαίνει τα 2500 kg, και τα οχήματα της κατηγορίας Ν1, της κλάσης Ι που είναι εξοπλισμένα με κινητήρες ανάφλεξης δια συμπιέσεως, πρέπει να είναι εφοδιασμένα με ενσωματωμένα συστήματα διάγνωσης OBD για τον έλεγχο των εκπομπών σύμφωνα με το παράρτημα ΧΙ.Από την 1η Ιανουαρίου 2006 για τους νέους τύπους, και από την 1η Ιανουαρίου 2007 για όλους τους τύπους, τα οχήματα της κατηγορίας Ν1, των κλάσεων ΙΙ και ΙΙΙ που είναι εξοπλισμένα με κινητήρες ανάφλεξης δια συμπιέσως και τα οχήματα της κατηγορίας Μ1, που είναι εξοπλισμένα με κινητήρες ανάφλεξης δια συμπιέσως και των οποίων η μέγιστη μάζα υπερβαίνει τα 2500 kg, πρέπει να είναι εφοδιασμένα με ενσωματωμένα συστήματα διάγνωσης (OBD) για τον έλεγχο των εκπομπών σύμφωνα με το παράρτημα ΧΙ.Εφόσον οχήματα, εξοπλισμένα με κινητήρες ανάφλεξης δια συμπιέσεως και εφοδιασμένα με συστήματα OBD, τεθούν σε κυκλοφορία πριν από τις ημερομηνίες που αναφέρονται στο παρόν σημείο, ισχύουν οι διατάξεις των σημείων 6.5.3 έως 6.5.3.5 του παραρτήματος ΧΙ προσάρτημα 1.8.4. Οχήματα άλλων κατηγοριώνΤα οχήματα άλλων κατηγοριών ή οχήματα των κατηγοριών Μ1 και Ν1, που δεν καλύπτονται από το σημείο 8.1, 8.2 ή 8.3, είναι δυνατόν να εφοδιάζονται με σύστημα OBD. Στην περίπτωση αυτή ισχύουν τα σημεία 6.5.3 έως 6.5.3.6 του παραρτήματος ΧΙ προσάρτημα 1."Β. Στο παράρτημα VI προσάρτημα 2:Ο πίνακας με τίτλο "Ημερήσια καμπύλη θερμοκρασιών περιβάλλοντος για τη διακρίβωση του θαλάμου και την δοκιμή ημερήσιων εκπομπών" αντικαθίσταται από τον ακόλουθο πίνακα:"Ημερήσια καμπύλη θερμοκρασιών περιβάλλοντος για τη διακρίβωση του θαλάμου και την δοκιμή ημερήσιων εκπομπών>ΘΕΣΗ ΠΙΝΑΚΑ>"Γ. Το παράρτημα Χ τροποποιείται ως εξής:1. Ο πίνακας στο σημείο 1.8 αντικαθίσταται από τον ακόλουθο πίνακα:>PIC FILE= "L_1999334EL.004601.EPS">2. Τα σημεία 1.8.1 έως 1.8.5 μετατρέπονται σε σημεία 1.8.2 έως 1.8.6.3. Η υποσημείωση "(4)" στα σημεία 1.8.3.1 έως 1.8.3.4 μετατρέπεται σε υποσημείωση "(3)". Η υποσημείωση "(5)" στα σημεία 1.8.3.5 έως 1.8.3.8 μετατρέπεται σε υποσημείωση "(2)".Οι υποσημειώσεις "(4)" και "(5)" διαγράφονται.Δ. Το παράρτημα ΧΙ τροποποιείται ως εξής:1. Αφορά μόνο το κείμενο στην αγγλική γλώσσα.2. Αφορά μόνο το κείμενο στην πορτογαλική γλώσσα.3. Προστίθεται το ακόλουθο σημείο 2.20: "2.20 "Ελάττωμα" νοείται, για τα συστήματα OBD ενός οχήματος, ότι έως δύο ανεξάρτητα δομικά μέρη ή συστήματα που παρακολουθούνται περιέχουν προσωρινά ή μόνιμα χαρακτηριστικά λειτουργίας τα οποία μειώνουν την άλλως αποτελεσματική παρακολούθηση μέσω του OBD αυτών των δομικών μερών ή συστημάτων ή ότι δεν πληρούν όλες τις υπόλοιπες αναλυτικές απαιτήσεις για τα OBD. Η έγκριση τύπου, η ταξινόμηση και η πώληση οχημάτων με τέτοιου είδους ελαττώματα επιτρέπεται βάσει των απαιτήσεων του σημείου 4 του παρόντος παραρτήματος."4. Το σημείο 3.1.1 τροποποιείται ως εξής: "3.1.1. Η πρόσβαση στο σύστημα OBD που απαιτείται για την επιθεώρηση, τη διάγνωση, τη συντήρηση ή την επισκευή του οχήματος πρέπει να είναι απεριόριστη και τυποποιημένη. Όλοι οι κωδικοί σφάλματος που σχετίζονται με τις εκπομπές πρέπει να ανταποκρίνονται στο σημείο 6.5.3.4 του προσαρτήματος 1 του παρόντος παραρτήματος."5. Το σημείο 3.2.2.2 τροποποιείται ως εξής: "3.2.2.2. Όταν ένας κατασκευαστής είναι σε θέση να αποδείξει στις αρχές ότι η ανίχνευση υψηλοτέρων ποσοστών διαλείψεων εξακολουθεί να μην είναι εφικτή, ή ότι η διάλειψη δεν μπορεί να διαχωρισθεί από άλλες επενέργειες (π.χ. άσχημο οδόστρωμα, αλλαγές ταχυτήτων, χρόνος αμέσως μετά την εκκίνηση), το σύστημα παρακολούθησης των διαλείψεων του κινητήρα μπορεί να αδρανοποιείται όταν υφίστανται οι συνθήκς αυτές."6. Το σημείο 3.3.2 και ο πίνακας τροποποιούνται ως εξής: "3.3.2. Το σύστημα OBD πρέπει να παρέχει ένδειξη για την αστοχία σχετικού με τις εκπομπές κατασκευαστικού στοιχείου ή συστήματος όταν η αστοχία αυτή προκαλεί εκπομπές που υπερβαίνουν τα ακόλουθα κατώτερα όρια:>ΘΕΣΗ ΠΙΝΑΚΑ>"7. Το σημείο 3.3.3.1 τροποποιείται ως εξής: "3.3.3.1. Τη μείωση της αποτελεσματικότητας του καταλυτικού μετατροπέα μόνον ως προς τις εκπομπές υδρογονανθράκων. Οι κατασκευαστές μπορούν να παρακολουθούν μόνον τον εμπρόσθιο καταλυτικό μετατροπέα ή αυτόν σε συνδυασμό με τον (τους) επόμενο(-ους) προς την έξοδο. Κάθε παρακολουθούμενος καταλυτικός μετατροπέας ή συνδυασμός αυτών θεωρείται ότι δυσλειτουργεί εφόσον οι εκπομπές υπερβαίνουν τα κατώτερα όρια υδρογονανθράκων που δίδονται στον πίνακα του σημείου 3.3.2."8. Το σημείο 3.3.3.5 τροποποιείται ως εξής: "3.3.3.5. Κάθε άλλο σχετικό με τις εκπομπές κατασκευαστικό στοιχείο του συγκροτήματος κίνησης του οχήματος που συνδέεται με υπολογιστή, καθώς και κάθε σχετικός αισθητήρας που επιτρέπει τις λειτουργίες παρακολούθησης, πρέπει να παρακολουθείται για τη συνεχή λειτουργία του κυκλώματος, εκτός εάν υπάρχει άλλος τρόπος παρακολούθησης."9. Το σημείο 3.3.4.5 τροποποιείται ως εξής: "3.3.4.5. Κάθε άλλο σχετικό με τις εκπομπές κατασκευαστικό στοιχείο του κινητήριου συγκροτήματος που συνδέεται με υπολογιστή πρέπει να παρακολουθείται για τη συνεχή λειτουργία του κυκλώματος, εκτός εάν υπάρχει άλλος τρόπος παρακολούθησης."10. Το σημείο 3.6.1 τροποποιείται ως εξής: "3.6.1. Η απόσταση που έχει διανυθεί από το όχημα ενώ έχει ενεργοποποιηθεί το ΜΙ πρέπει να είναι διαθέσιμη ανά πάσα στιγμή μέσω της σειριακής θύρας δεδομένων επί του τυποποιημένου συνδετήρα ζεύξης(1)."11. Το σημείο 3.7.1 τροποποιείται ως εξής: "3.7.1. Εάν δεν εκδηλώνονται πλέον διαλείψεις σε βαθμό ικανό να προκαλέσουν ζημία στον καταλύτη (όπως προδιαγράφει ο κατασκευαστής), ή εφόσον ο κινητήρας λειτουργήσει κατόπιν μεταβολών των συνθηκών ταχύτητας και φορτίου υπό τις οποίες το επίπεδο διαλείψεων δεν προκαλεί ζημία στον καταλύτη, ο ΜΙ επιτρέπεται να επανέρχεται στον προηγούμενο τρόπο ενεργοποίησης κατά τη διάρκεια του πρώτου κύκλου οδήγησης κατά τον οποίο διαπιστώθηκε η διάλειψη και επιτρέπεται να επανέρχεται στον κανονικό τρόπο ενεργοποίησης για τους επόμενους κύκλους οδήγησης. Εφόσον ο ΜΙ επανέλθει στον προηγούμενο τρόπο ενεργοποίησης, οι αντίστοιχοι βλάβης και οι αποθηκευμένες αμετάβλητες συνθήκες μπορούν να σβησθούν."12. Προστίθεται το ακόλουθο σημείο 4: "4. Απαιτήσεις για την έγκριση τύπου των ενσωματωμένων συστημάτων διάγνωσης4.1. Ένας κατασκευαστής μπορεί να ζητήσει έγκριση τύπου ενός συστήματος OBD από τις αρμόδιες αρχές, ακόμη και εάν αυτό το σύστημα έχει ένα ή περισσότερα ελαττώματα λόγω των οποίων δεν πληρούνται εξ ολοκλήρου οι ειδικές απαιτήσεις του παρόντος παραρτήματος.4.2. Οι αρμόδιες αρχές, κατά την εξέταση της αίτησης, αποφαίνονται κατά πόσον η συμμόρφωση προς τις απαιτήσεις του παρόντος παραρτήματος είναι ανέφικτη ή αδικαιολόγητη.Οι αρμόδιες αρχές λαμβάνουν υπόψη τα δεδομένα του κατασκευαστή όπου αναλύονται παράγοντες όπως, όχι όμως αποκλειστικά, η τεχνική σκοπιμότητα, οι προθεσμίες και οι κύκλοι παραγωγής όπου περιλαμβάνεται η έναρξη και η παύση παραγωγής κινητήρων ή ο σχεδιασμός οχημάτων και η προγραμματισμένη βελτίωση των υπολογιστών, ο βαθμός στον οποίο το σύστημα OBD θα ανταποκρίνεται στις απαιτήσεις της παρούσας οδηγίας και εάν ο κατασκευαστής κατέβαλε τις δέουσες προσπάθειες για να συμμορφωθεί στις απαιτήσεις της παρούσας οδηγίας.4.2.1. Οι αρμόδιες αρχές δεν αποδέχονται κανένα ελάττωμα το οποίο συνεπάγεται πλήρη έλλειψη της απαιτούμενης διαγνωστικής παρακολούθησης.4.2.2. Οι αρμόδιες αρχές δεν αποδέχονται κανένα ελάττωμα το οποίο συνεπάγεται μη τήρηση των κατώτερων ορίων του σημείου 3.3.2 για τα OBD.4.3. Στην ιεράρχηση των ελαττωμάτων, προηγούνται εκείνα που σχετίζονται με τα σημεία 3.3.3.1, 3.3.3.2 και 3.3.3.3 του παρόντος παραρτήματος για τους κινητήρες επιβαλλόμενης ανάφλεξης και με τα σημεία 3.3.4.1, 3.3.4.2 και 3.3.4.3 του παρόντος παραρτήματος για τους κινητήρες ανάφλεξης δια συμπιέσως.4.4. Πριν ή κατά την έγκριση τύπου, δεν επιτρέπεται κανένα ελάττωμα όσον αφορά τις απαιτήσεις του σημείου 6.5, εξαιρέσει του σημείου 6.5.3.4, του προσαρτήματος 1 του παρόντος παραρτήματος.4.5. Περίοδος εκδήλωσης του ελαττώματος.4.5.1. Ένα ελάττωμα επιτρέπεται να διαρκεί για μια περίοδο δύο ετών από την ημερομηνία έγκρισης τύπου του τύπου του οχήματος, εκτός εάν είναι δυνατόν να αποδειχθεί δεόντως ότι για να διορθωθεί το ελάττωμα χρειάζονται ουσιαστικές μετατροπές στον τεχνικομηχανικό εξοπλισμό του οχήματος και πρόσθετος χρόνος πέραν των δύο ετών. Στην περίπτωση αυτή, το ελάττωμα επιτρέπεται να διαρκέσει για μια μέγιστη περίοδο τριών ετών.4.5.2. Ένας κατασκευαστής μπορεί να ζητήσει από τις αρμόδιες αρχές που χορήγησαν την αρχική έγκριση τύπου να επιτρέψουν αναδρομικά ένα ελάττωμα εφόσον το ελάττωμα αυτό διαπιστωθεί μετά την αρχική έγκριση τύπου. Στην περίπτωση αυτή, το ελάττωμα επιτρέπεται να διαρκέσει για μια περίοδο δύο ετών από την ημερομηνία της σχετικής κοινοποίησης στις αρχές έγκρισης τύπου, εκτός εάν είναι δυνατόν να αποδειχθεί δεόντως ότι για να διορθωθεί το ελάττωμα χρειάζονται ουσιαστικές μετατροπές στον τεχνικομηχανικό εξοπλισμό του οχήματος και πρόσθετος χρόνος πέραν των δύο ετών. Στην περίπτωση αυτή, το ελάττωμα επιτρέπεται να διαρκέσει για μια μέγιστη περίοδο τριών ετών.4.6. Οι αρμόδιες αρχές κοινοποιούν την απόφασή τους να ικανοποιήσουν αίτηση για κάποιο ελάττωμα σε όλες τις αρμόδιες αρχές των υπολοίπων κρατών μελών σύμφωνα με τις απαιτήσεις του άρθρου 4 της οδηγίας 70/156/ΕΟΚ."13. Το προσάρτημα 1 τροποποιείται ως εξής:α) Το τρίτο εδάφιο του σημείου 1 τροποποιείται ως εξής: "Όταν το όχημα υποβάλλεται σε δοκιμή με το ελαττωματικό κατασκευαστικό στοιχείο ή την ελαττωματική διάταξη, το σύστημα OBD εγκρίνεται εάν ενεργοποιείται ο ΜΙ. Το σύστημα OBD εγκρίνεται επίσης όταν ο ΜΙ ενεργοποιείται κάτω των κατωτέρων ορίων OBD."β) Το σημείο 2.1 δεύτερη περίπτωση τροποποιείται ως εξής: "- προετοιμασία του οχήματος με προσομοιωμένη δυσλειτουργία σύμφωνα με την προετοιμασία που καθορίζεται στο σημείο 6.2.1 ή στο σημείο 6.2.2."γ) Το σημείο 6.3.1.5 τροποποιείται ως εξής: "6.3.1.5. Ηλεκτρική αποσύνδεση της ηλεκτρονικής διάταξης ελέγχου της κένωσης των εξαερούμενων καυσίμων (εάν υπάρχει). Γι' αυτόν το συγκεκριμένο τρόπο αστοχίας δεν χρειάζεται να διενεργηθεί η δοκιμή τύπου Ι."δ) Το σημείο 6.5.1.2, δεύτερο εδάφιο τροποποιείται ως εξής: "Τα σήματα πρέπει να περέχονται σε πρότυπες μονάδες με βάση τις προδιαγραφές του σημείου 6.5.3. Τα σήματα της εκάστοτε στιγμής πρέπει να διαχωρίζονται σαφώς από τις μόνιμα προκαθορισμένες τιμές ή τα σήματα που αντιστοιχούν στις μειωμένες στροφές κινητήρα λόγω βλάβης."ε) Προστίθεται το ακόλουθο σημείο 6.5.1.5: "6.5.1.5. Από την 1η Ιανουαρίου 2003 για τους νέους τύπους και από την 1η Ιανουαρίου 2005 για όλους τους νέους τύπους οχημάτων που τίθενται σε κυκλοφορία, ο αναγνωριστικός αριθμός διακρίβωσης του λογισμικού διατίθεται μέσω της σειριακής θύρας στον τυποποιημένο σύνδεσμο ζεύξης δεδομένων. Ο αναγνωριστικός αριθμός διακρίβωσης του λογισμικού παρέχεται σε τυποποιημένο μέγεθος."στ) Τα σημεία 6.5.3.1 έως 6.5.3.6 τροποποιούνται ως εξής: "6.5.3.1. Για τη ζεύξη επικοινωνίας του εξοπλισμού επί του οχήματος με τον αντίστοιχο εκτός αυτού πρέπει να χρησιμοποιείται ένα από τα ακόλουθα πρότυπα με τους παρατιθέμενους περιορισμούς:ISO 9141-2 "Road Vehicles - Diagnostic Systems - CARB Requirements for the Interchange of Digital Information" (Οδικά οχήματα - Συστήματα διάγνωσης - Απαιτήσεις CARB για την ανταλλαγή ψηφιακών πληροφοριών).ISO FDIS 11519-4 "Road Vehicles - Low Speed Serial Data Communication - Ρart 4: Class Β Data Communication Interface (SAE J1850)" (Οδικά οχήματα - Χαμηλής ταχύτητας σειριακή επικοινωνία δεδομένων - Μέρος 4: Διεπαφή επικοινωνίας δεδομένων κλάσης Β SAE J 1850). Τα σχετικά με εκπομπές καυσίμων μηνύματα πρέπει να χρησιμοποιούν τον κυκλικό έλεγχο πλεονασμού (cyclic redundancy check) και την επικεφαλίδα (header) από τρεις ψηφιολέξεις (bytes), ενώ δεν πρέπει να χρησιμοποιούνται διαχωρισμοί μεταξύ ψηφιολέξεων ή έλεγχοι μέσω αθροίσεως (checksums).ISO FDIS 14230 - Μέρος 4 "Road Vehicles - Diagnostic Systems - Keyword Protocol 2000" (Οδικά οχήματα - Συστήματα διάγνωσης - Πρωτόκολλο κλειδολέξεων 2000).ISO WD 15765-4 Οδικά οχήματα - Διαγνωστικά συστήματα σε CAN - Μέρος 4 Απαιτήσεις για τα συστήματα που αφορούν τις εκπομπές (Road vehicles - Diagnostic systems - Diagnostics on CAN - Ρart 4: Requirements for emission - related systems.).6.5.3.2. Ο εξοπλισμός δοκιμής και τα μέσα διάγνωσης που χρειάζεται να επικοινωνούν με τα συστήματα OBD πρέπει να πληρούν ή να υπερβαίνουν τη λειτουργική προδιαγραφή που δίδεται στο ISO DIS 15031-4 - του Ιουνίου του 1998 (SAE J1978 - του Φεβρουαρίου του 1998).6.5.3.3. Τα βασικά διαγνωστικά δεδομένα, (όπως αυτά ορίζονται στο σημείο 6.5.1) και οι πληροφορίες αμφίδρομου ελέγχου παρέχονται με τη χρήση του μεγέθους και των μονάδων που περιγράφονται στο ISO DIS 15031-5 - του Οκτωβρίου του 1998 (SAE J1979 - του Σεπτεμβρίου του 1997) και διατίθενται με τη χρήση διαγνωστικού μέσου που πληροί τις απαιτήσεις του ISO DIS 15031-4 του Ιουνίου του 1998 (SAE J1978 - του Φεβρουαρίου του 1998).6.5.3.4. Όταν καταχωρείται βλάβη, ο κατασκευαστής οφείλει να προσδιορίζει τη βλάβη χρησιμοποιώντας κατάλληλο κωδικό βλάβης που να ανταποκρίνεται προς εκείνους που προβλέπονται στο σημείο 6.3 του ISO DIS 15031-6 - του Οκτωβρίου του 1998 (SAE J 2012 του Ιουλίου 1996), σχετικά με το "Powertrain system diagnostic trouble codes (PΟ fault codes)" (Τμήμα Γ - Κωδικοί βλάβης του διαγνωστικού συστήματος του συγκροτήματος ισχύος). Εφόσον η αναγνώριση αυτή δεν είναι δυνατή, ο κατασκευαστής μπορεί να χρησιμοποιήσει τους κωδικούς διαταραχής σύμφωνα με τα σημεία 5.3 και 5.6 του ISO DIS 15031-6 του Οκτωβρίου του 1998 (SAE J 2012 του Ιουλίου 1996) (Ρ1 κωδικοί διαταραχής). Θα υπάρχει πλήρης πρόσβαση στους κωδικούς βλάβης με τυποποιημένο διαγνωστικό εξοπλισμό που πληροί τις διατάξεις του σημείου 6.5.3.2.Η υποσημείωση στο σημείο 6.3 του ISO DIS 15031-6 (SAE J 2012 του Ιουλίου 1996), αμέσως πριν τον κατάλογο των κωδικών βλάβης στο ίδιο σημείο, δεν ισχύει.6.5.3.5. Η διεπαφή σύνδεσης μεταξύ οχήματος και διάταξης διαγνωστικής δοκιμής πρέπει να είναι τυποποιημένη και να πληροί όλες τις απαιτήσεις του ISO DIS 15031-3 - του Δεκεμβρίου του 1998 (SAE J1962 του Φεβρουαρίου του 1998). Η θέση εγκατάστασης υπόκειται σε συμφωνία της εγκρiνουσας αρχής, ώστε να είναι ευχερώς προσπελάσιμη από το προσωπικό συντήρησης, αλλά να προστατεύεται από τυχαία βλάβη υπό φυσιολογικές συνθήκες χρήσης.6.5.3.6. Ο κατασκευαστής καθιστά επίσης προσιτές, ενδεχομένως επί πληρωμή, τις τεχνικές πληροφορίες που απαιτούνται για την επισκευή ή τη συντήρηση οχημάτων με κινητήρα, εκτός εάν οι πληροφορίες αυτές καλύπτονται από δικαίωμα πνευματικής ιδιοκτησίας ή αποτελούν ουσιώδη και απόρρητη τεχνογνωσία, η οποία προσδιορίζεται με την κατάλληλη μορφή· στην περίπτωση αυτή, δεν επιτρέπεται η αδικαιολόγητη άρνηση παροχής των αναγκαίων τεχνικών πληροφοριών.Οι ανωτέρω πληροφορίες μπορούν να διατίθενται σε κάθε άτομο που ασχολείται επαγγελματικά με τη συντήρηση ή την επισκευή, την παροχή οδικής βοήθειας, την επιθεώρηση ή τη δοκιμή οχημάτων ή την κατασκευή ή πώληση ανταλλακτικών ή εξαρτημάτων, διαγνωστικών μέσων και εξοπλισμού δοκιμών."(1) Η απαίτηση αυτή ισχύει από την 1η Ιανουαρίου 2003 για τους νέους τύπους οχημάτων με ηλεκτρονική εισαγωγή της ταχύτητας στο σύστημα διαχείρισης του κινητήρα. Θα εφαρμοστεί σε όλους τους νέους τύπους οχημάτων που τίθενται σε κυκλοφορία από την 1η Ιανουαρίου 2005.


Avis juridique important

|

31993L0052

Οδηγία 93/52/ΕΟΚ του Συμβουλίου της 24ης Ιουνίου 1993 περί τροποποιήσεως της οδηγίας 89/556/ΕΟΚ για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων κατοικιδίων βοοειδών από τρίτες χώρες

Επίσημη Εφημερίδα αριθ. L 175 της 19/07/1993 σ. 0021 - 0022 Φινλανδική ειδική έκδοση: Κεφάλαιο 3 τόμος 51 σ. 0009  Σουηδική ειδική έκδοση: Κεφάλαιο 3 τόμος 51 σ. 0009

ΟΔΗΓΙΑ 93/52/ΕΟΚ ΤΟΥ ΣΥΜΒΟΥΛΙΟΥ της 24ης Ιουνίου 1993 περί τροποποιήσεως της οδηγίας 89/556/ΕΟΚ για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων κατοικιδίων βοοειδών από τρίτες χώρεςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι, σύμφωνα με το άρθρο 1 της οδηγίας 89/556/ΕΟΚ του Συμβουλίου της 25ης Σεπτεμβρίου 1989 για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων κατοικιδίων βοοειδών (3), τα έμβρυα που παράγονται με  ορισμένες μεθόδους δεν εμπίπτουν στην οδηγία αυτή- ότι τα έμβρυα επί των οποίων πρόκειται να εφαρμοσθούν μέθοδοι που περιλαμβάνουν διείσδυση στη διαφανή ζώνη μπορούν να διακινούνται ή να εισάγονται εφόσον ανταποκρίνονται στις απαιτήσεις της οδηγίας  αυτής -πριν δηλαδή την εφαρμογή των εν λόγω μεθόδων- με ορισμένες επιπλέον εγγυήσεις- ότι τα έμβρυα που παράγονται με τεχνητή (in vitro) γονιμοποίηση μπορούν επίσης να διακινούνται ή να εισάγονται, με κατάλληλες εγγυήσεις- ότι οι επιπλέον εγγυήσεις προϋποθέτουν τροποποιήσεις των παραρτημάτων οι οποίες, σύμφωνα με το άρθρο 16 της οδηγίας 89/556/ΕΟΚ, είναι αρμοδιότητα της Επιτροπής- ότι είναι σκόπιμο να γίνουν και άλλες τροποποιήσεις στην οδηγία, ώστε να διευκρινίζεται η κατάσταση του σπέρματος που χρησιμοποιείται για γονιμοποίηση ωαρίων και να λαμβάνεται υπόψη ο νέος τρόπος αντιμετώπισης του αφθώδους πυρετού στην Κοινότητα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 89/556/ΕΟΚ τροποποιείται ως εξής:  1. Στο άρθρο 1 το κείμενο της παραγράφου 2 αντικαθίσταται από το ακόλουθο κείμενο:  "2. Η παρούσα οδηγία δεν ισχύει για έμβρυα παραγόμενα με μεταφορά πυρήνων." 2. Στο άρθρο 2, προστίθεται το στοιχείο ζ).  "ζ) ομάδα παραγωγής εμβρύων: επισήμως εγκεκριμένη ομάδα συλλογής εμβρύων για την τεχνητή (in vitro) γονιμοποίηση σύμφωνα με τις προϋποθέσεις του αντίστοιχου παραρτήματος." 3. Στο άρθρο 3 το πρώτο εδάφιο του στοιχείου α) αντικαθίσταται από το ακόλουθο κείμενο:  "α) να έχουν συλληφθεί μετά από τεχνητή σπερματέγχυση ή τεχνητή (in vitro) γονιμοποίηση με σπέρμα δότου από τράπεζα συλλογής σπέρματος εγκεκριμένη από την αρχή η οποία είναι αρμόδια για τη συλλογή, επεξεργασία και αποθήκευση σπέρματος ή με σπέρμα  εισαχθέν σύμφωνα με την οδηγία 88/407/ΕΟΚ (*).  (*) ΕΕ αριθ. L 194 της 22. 7. 1988, σ. 10. Οδηγία, όπως τροποποιήθηκε τελευταία από την οδηγία 90/425/ΕΟΚ (ΕΕ αριθ. L 224 της 18. 8. 1990, σ. 29)." 4. Το άρθρο 4 διαγράφεται.  5. Στο άρθρο 5 προστίθεται η ακόλουθη παράγραφος 2α:  "2α. Η έγκριση ομάδας παραγωγής εμβρύων που προέρχονται από τεχνητή (in vitro) γονιμοποίηση χορηγείται μόνον εφόσον πληρούνται οι διατάξεις του αντίστοιχου παραρτήματος της παρούσας οδηγίας και εφόσον η ομάδα παραγωγής εμβρύων μπορεί να τηρήσει τις  υπόλοιπες σχετικές διατάξεις της παρούσας οδηγίας, ιδίως δε τις διατάξεις των παραπάνω παραγράφων 1 και 2, οι οποίες εφαρμόζονται mutatis mutandis." 6. Στο άρθρο 9 η παράγραφος 3 αντικαθίσταται από το ακόλουθο κείμενο:  "3. Προκειμένου να καθορισθούν οι διατάξεις υγειονομικού ελέγχου περί αφθώδους πυρετού σύμφωνα με την παράγραφο 1 πρέπει να ληφθεί υπόψη ότι:  - μόνον κατεψυγμένα έμβρυα μπορούν να εισάγονται από τρίτες χώρες που εφαρμόζουν τον εμβολιασμό κατά του αφθώδους πυρετού. Τα έμβρυα αυτά αποθηκεύονται υπό εγκεκριμένες συνθήκες για ελάχιστη περίοδο 30 ημερών πριν την αποστολή,  - τα ζώα-δότες πρέπει να προέρχονται από εκμετάλλευση στην οποία κανένα ζώο δεν έχει εμβολιασθεί κατά του αφθώδους πυρετού κατά τις τριάντα ημέρες που προηγούνται της συλλογής και για την οποία δεν έχει ληφθεί κανένα απαγορευτικό ή απομονωτικό μέτρο." 7. Τα άρθρα 11, 12 και 13 αντικαθίστανται από το ακόλουθο κείμενο:  "Άρθρο 11 Εφαρμόζονται οι αρχές και οι κανόνες της οδηγίας 90/675/ΕΟΚ (*), ιδίως όσον αφορά την οργάνωση των ελέγχων που πραγματοποιούν τα κράτη μέλη και τη συνέχεια που δίδεται στους ελέγχους αυτούς, καθώς και τα εφαρμοστέα μέτρα διασφάλισης.  (*) ΕΕ αριθ. L 373 της 31. 12. 1990, σ. 1. Οδηγία, όπως τροποποιήθηκε τελευταία από τον κανονισμό (ΕΟΚ) αριθ. 1601/92 (ΕΕ αριθ. L 173 της 27. 6. 1992, σ. 13)." Άρθρο 2  1. Τα κράτη μέλη θεσπίζουν τις νομοθετικές, κανονιστικές και διοικητικές διατάξεις που είναι απαραίτητες προκειμένου να συμμορφωθούν με την παρούσα οδηγία πριν την 1η Ιανουαρίου 1994. Ενημερώνουν αμέσως την Επιτροπή σχετικά.  Όταν τα κράτη μέλη θεσπίζουν αυτές τις διατάξεις μεριμνούν ώστε να περιέχουν ή να συνοδεύονται από παραπομπή στην παρούσα οδηγία κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.  2. Τα κράτη μέλη γνωστοποιούν στην Επιτροπή το κείμενο των ουσιωδών διατάξεων της εθνικής νομοθεσίας τις οποίες θεσπίζουν κατ' εφαρμογή της παρούσας οδηγίας.  Άρθρο 3  Η παρούσα οδηγία απευθύνεται στα κράτη μέλη.  Λουξεμβούργο, 24 Ιουνίου 1993.  Για το Συμβούλιο Ο Πρόεδρος B. WESTH (1) ΕΕ αριθ. C 63 της 5. 3. 1993, σ. 11.(2) ΕΕ αριθ. C 150 της 31. 5. 1993.(3) ΕΕ αριθ. L 302 της 19. 10. 1989, σ. 1. Οδηγία που τροποποιήθηκε με την οδηγία 90/425/ΕΟΚ (ΕΕ αριθ. L 224 της 18. 8. 1990, σ. 29).


Avis juridique important

|

31968L0368

Οδηγία 68/368/ΕΟΚ του Συμβουλίου της 15ης Οκτωβρίου 1968 περί των λεπτομερειών εφαρμογής των μεταβατικών μέτρων στον τομέα των μη μισθωτών δραστηριοτήτων που υπάγονται στις προσωπικές υπηρεσίες (ex κλάση ΔΤΤΒ): 1. Εστιατόρια και καταστήματα καταναλώσεως ποτών (ομάδα 852 ΔΤΤΒ) 2. Ξενοδοχεία επιπλωμένα και παρεμφερή καταστήματα, χώροι κατασκηνώσεως (ομάδα 853 ΔΤΤΒ)

Επίσημη Εφημερίδα αριθ. L 260 της 22/10/1968 σ. 0019 - 0022 Φινλανδική ειδική έκδοση: Κεφάλαιο 6 τόμος 1 σ. 0083  Δανική ειδική έκδοση: Σειρά I Κεφάλαιο 1968(II) σ. 0507  Σουηδική ειδική έκδοση: Κεφάλαιο 6 τόμος 1 σ. 0083  Αγγλική ειδική έκδοση: Σειρά I Κεφάλαιο 1968(II) σ. 0517  Ελληνική ειδική έκδοση: Κεφάλαιο 06 τόμος 1 σ. 0108  Ισπανική ειδική έκδοση: Κεφάλαιο 06 τόμος 1 σ. 0104  Πορτογαλική ειδική έκδοση : Κεφάλαιο 06 τόμος 1 σ. 0104

ΟΔΗΓΙΑ ΤΟΥ ΣΥΜΒΟΥΛΙΟΥ της 15ης Οκτωβρίου 1968 περί των λεπτομερειών εφαρμογής των μεταβατικών μέτρων στον τομέα των μη μισθωτών δραστηριοτήτων που υπάγονται στις προσωπικές υπηρεσίες (ex κλάση ΔΤΤΒ): 1. Εστιατόρια και καταστήματα καταναλώσεως  ποτών (ομάδα 852 ΔΤΤΒ) 2. Ξενοδοχεία επιπλωμένα και παρεμφερή καταστήματα, χώροι κατασκηνώσεως (ομάδα 853 ΔΤΤΒ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 54 παράγραφος 2, το άρθρο 57, το 63 παράγραφος 2 και το άρθρο 66,  το γενικό πρόγραμμα για την κατάργηση των περιορισμών στην ελευθερία εγκαταστάσεως (1), και ιδίως τον Τίτλο V δεύτερο και τρίτο εδάφιο, το γενικό πρόγραμμα για την κατάργηση των περιορισμών στην ελεύθερη παροχή υπηρεσιών (2), και ιδίως τον τίτλο VI  δεύτερο και τρίτο εδάφιο,  την πρόταση της Επιτροπής,  τη γνώμη της Συνελεύσεως (3),  τη γνώμη της Οικονομικής και Κοινωνικής Επιτροπής (4),  Εκτιμώντας:  ότι τα γενικά προγράμματα προβλέπουν, εκτός από την κατάργηση των περιορισμών, την αναγκαιότητα να εξετασθεί αν η κατάργηση αυτή των περιορισμών πρέπει να προηγείται, να συνοδεύεται ή να ακολουθείται από την αμοιβαία αναγνώριση των διπλωμάτων,  πιστοποιητικών και άλλων τίτλων, καθώς επίσης και από το συντονισμό των νομοθετικών, κανονιστικών και διοικητικών διατάξεων που αφορούν την ανάληψη και την άσκηση των εν λόγω δραστηριοτήτων και αν, πρέπει εφ' όσον υπάρξει ανάγκη να ληφθούν μεταβατικά  μέτρα εν αναμονή της αναγνωρίσεως αυτής ή του συντονισμού αυτού- ότι στον τομέα των δραστηριοτήτων που υπάγονται στα εστιατόρια, καταστήματα καταναλώσεως ποτών και ξενοδοχεία, δεν επιβάλλονται σε όλα τα Κράτη μέλη όροι ως προς την ανάληψη και την άσκηση των εν λόγω δραστηριοτήτων- ότι υπάρχει άλλοτε μεν η ελευθερία  αναλήψεως και ασκήσεως, άλλοτε δε αυστηρές διατάξεις που προβλέπουν την κατοχή τίτλου για την εισδοχή στο επάγγελμα- ότι λαμβανομένης υπ' όψη της ρυθμίσεως που υπάρχει, σε ορισμένα Κράτη μέλη και της απουσίας οποιασδήποτε ρυθμίσεως σε άλλα, δεν έγινε δυνατό να πραγματοποιηθεί ο προβλεπόμενος συντονισμός συγχρόνως με την κατάργηση των περιορισμών- ότι ο συντονισμός  αυτός θα πρέπει να επέλθει μελλοντικά- ότι, πάντως ελλείψει αμέσου συντονισμού, είναι ευκταίο να διευκολυνθεί η πραγματοποίηση της ελευθερίας εγκαταστάσεως και της ελεύθερης παροχής υπηρεσιών στις εν λόγω δραστηριότητες με την λήψη μεταβατικών μέτρων, όπως αυτά που προβλέπονται από τα γενικά  προγράμματα και τούτο κυρίως, για να αποφευχθεί υπερβολική ενόχληση των υπηκόων των Κρατών μελών στα οποία η πρόσβαση στις δραστηριότητες αυτές δεν εξαρτάται από όρους- ότι για την αντιμετώπιση της καταστάσεως αυτής, τα μεταβατικά μέτρα πρέπει να συνίστανται κυρίως στο να γίνει αποδεκτός ως επαρκής όρος για την πρόσβαση στις εν λόγω δραστηριότητες στα Κράτη υποδοχής στα οποία υπάρχει σχετική ρύθμιση, η πραγματική  άσκηση του επαγγέλματος σε μία χώρα της Κοινότητος άλλη από τη χώρα υποδοχής, για μία εύλογη και πρόσφατη χρονικά περίοδο, στις περιπτώσεις που δεν απαιτείται προηγούμενη κατάρτιση ως εγγύηση ότι ο δικαιούχος κατέχει επαγγελματικές γνώσεις ισότιμες προς  εκείνες που απαιτούνται για τους υπηκόους των Κρατών υποδοχής- ότι με την αναγνώριση ενίοτε υπό των διαφόρων Κρατών μελών διαφορετικού χαρακτήρα σε ορισμένες δραστηριότητες που εμπίπτουν στο πεδίο εφαρμογής της οδηγίας του Συμβουλίου της 15ης Οκτωβρίου 1968, περί της πραγματοποιήσεως της ελευθερίας εγκαταστάσεως  και της ελεύθερης παροχής υπηρεσιών για τις μη μισθωτές δραστηριότητες που υπάγονται στις προσωπικές υπηρεσίες (ex κλάση 85 ΔΤΤΒ): 1. εστιατόρια και καταστήματα καταναλώσεως ποτών (ομάδα 852 ΔΤΤΒ), 2. επιπλωμένα ξενοδοχεία και παρεμφερή καταστήματα,  χώροι κατασκηνώσεως (ομάδα 853 ΔΤΤΒ) ((5), δύναται να προκύψει ότι εκείνο που θεωρείται σε Κράτος μέλος ως δραστηριότης παροχής προσωπικών υπηρεσιών να θεωρείται σε άλλο Κράτος μέλος ως δραστηριότης υπαγομένη στις βιομηχανίες τροφίμων- ότι για την  επίλυση των δυσκολιών που προκύπτουν από τέτοιες διαφορές πρέπει σε κάθε περίπτωση να γίνεται αναφορά στους ορισμούς που περιέχονται στην νομοθεσία της χώρας υποδοχής για την επιλογή της οδηγίας της σχετικής με τις λεπτομέρειες εφαρμογής των μεταβατικών  μέτρων, που πρόκειται να εφαρμοσθεί- ότι πρέπει να προβλεφθεί, η δυνατότης να παρέχεται, κατά περίπτωση, στα Κράτη στα οποία η ανάληψη των εν λόγω δραστηριοτήτων δεν υπόκειται σε ρύθμιση, η άδεια να απαιτούν για μία ή περισσότερες δραστηριότητες, από τους υπηκόους των άλλων Κρατών μελών,  την απόδειξη των προσόντων τους για την άσκηση της εν λόγω δραστηριότητος στην χώρα προελεύσεως, προκειμένου κυρίως να αποφευχθεί στα Κράτη αυτά δυσανάλογος συρροή προσώπων που δεν θα ήταν σε θέση να πληρούν τους όρους αναλήψεως και ασκήσεως που  επιβάλλονται στην χώρα προελεύσεως- ότι τέτοιες άδειες δύνανται πάντως να χορηγούνται μόνο με μεγάλη προσοχή γιατί σε περίπτωση γενικευμένης εφαρμογής, θα ήταν ικανές να παρεμποδίσουν την ελεύθερη κυκλοφορία- ότι επομένως πρέπει να περιορισθούν όσον αφορά τον χρόνο και το πεδίο εφαρμογής  τους και να ανατεθεί στην Επιτροπή η φροντίδα για την έγκριση της εφαρμογής τους, όπως γενικά προβλέπεται από την συνθήκη για τη λειτουργία των ρητρών διασφαλίσεως- ότι τα μέτρα που προβλέπονται στην παρούσα οδηγία παύουν να έχουν λόγο υπάρξεως όταν θα έχουν επιτευχθεί ο συντονισμός των όρων αναλήψεως και ασκήσεως της εν λόγω δραστηριότητος, καθώς και η αμοιβαία αναγνώριση των διπλωμάτων, πιστοποιητικών και άλλων  υποχρεωτικών τίτλων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Τα Κράτη μέλη λαμβάνουν, υπό τους κατωτέρω αναφερομένους όρους τα ακόλουθα μεταβατικά μέτρα όσον αφορά την εγκατάσταση εντός της επικρατείας τους των φυσικών προσώπων και εταιριών που αναφέρονται στον τίτλο I των γενικών προγραμμάτων καθώς  και όσον αφορά την παροχή υπηρεσιών στον τομέα των μη μισθωτών δραστηριοτήτων που προβλέπονται στην παράγραφο 2, από τα εν λόγω πρόσωπα και εταιρίες, που καλούνται στο εξής: "δικαιούχοι".  2. Οι εν λόγω δραστηριότητες είναι εκείνες επί των οποίων εφαρμόζονται οι διατάξεις της οδηγίας του Συμβουλίου της 15ης Οκτωβρίου 1968 περί της πραγματοποιήσεως της ελευθερίας εγκαταστάσεως και της ελεύθερης παροχής υπηρεσιών για τις μη μισθωτές  δραστηριότητες, που υπάγονται στις προσωπικές υπηρεσίες (ex κλάση 85 ΔΤΤΒ): 1. εστιατόρια και καταστήματα καταναλώσεως ποτών (ομάδα 852 ΔΤΤΒ), 2. επιπλωμένα ξενοδοχεία και παρεμφερή καταστήματα, χώροι κατασκηνώσεως (ομάδα 853 ΔΤΤΒ).   Άρθρο 2  Εφ' όσον σύμφωνα με τη νομοθεσία Κράτους μέλους, ορισμένες δραστηριότητες δεν υπάγονται στον τομέα δραστηριοτήτων των προσωπικών υπηρεσιών, αλλά μάλλον στον τομέα δραστηριοτήτων των βιομηχανιών τροφίμων, πρέπει στο εν λόγω Κράτος Μέλος να  εφαρμόζεται επί των δραστηριοτήτων αυτών, η οδηγία που αφορά τις λεπτομέρειες εφαρμογής των μεταβατικών μέτρων στον τομέα αυτό.   Άρθρο 3  Τα Κράτη μέλη στα οποία η ανάληψη και άσκηση μιας από τις δραστηριότητες που αναφέρονται στο άρθρο 1 παράγραφος 2 είναι δυνατή μόνον εφ' όσον πληρούνται ορισμένοι όροι ειδικεύσεως, μεριμνούν για την ενημέρωση του δικαιούχου, ο οποίος υπέβαλε  την σχετική αίτηση, σχετικά με τη ρύθμιση στην οποία υπόκειται το επάγγελμα που σχεδιάζει να ασκήσει, πριν εγκατασταθεί ή πριν αρχίσει να ασκεί προσωρινά δραστηριότητα.   Άρθρο 4  1. Όταν, σε Κράτος μέλος η ανάληψη μιας από τις δραστηριότητες που μνημονεύονται στο άρθρο 1 παράγραφος 2, ή η άσκησή της εξαρτάται από την κατοχή γενικών εμπορικών ή επαγγελματικών γνώσεων και ικανοτήτων, το εν λόγω Κράτος μέλος αναγνωρίζει ως  επαρκή απόδειξη των γνώσεων και ικανοτήτων αυτών την πραγματική άσκηση της εν λόγω δραστηριότητος σε άλλο Κράτος μέλος:  α) είτε για τρία συνεχή έτη υπό την ιδιότητα του ανεξάρτητου επαγγελματία ή υπό την ιδιότητα του διευθύνοντος επιχείρηση- β) είτε για δυο συνεχή έτη υπό την ιδιότητα του ανεξάρτητου επαγγελματία ή υπό την ιδιότητα του διευθύνοντος επιχείρηση εφ' όσον ο δικαιούχος δύναται να αποδείξει για το εν λόγω επάγγελμα προηγούμενη κατάρτιση η οποία βεβαιώνεται με πιστοποιητικό  αναγνωρισμένο από το Κράτος ή κρίνεται ως απολύτως ικανοποιητική από τον αρμόδιο επαγγελματικό οργανισμό- γ) είτε για δύο συνεχή έτη υπό την ιδιότητα του ανεξάρτητου επαγγελματία ή υπό την ιδιότητα του διευθύνοντος επιχείρηση, όταν ο δικαιούχος δύναται να αποδείξει ότι άσκησε το εν λόγω επάγγελμα σε σχέση εξαρτήσεως κατά τη διάρκεια τριών τουλάχιστον ετών- δ) είτε για τρία συνεχή έτη σε σχέση εξαρτήσεως όταν ο δικαιούχος δύναται να αποδείξει για το εν λόγω επάγγελμα προηγούμενη κατάρτιση η οποία βεβαιώνεται με πιστοποιητικό αναγνωρισμένο από το Κράτος ή κρίνεται ως απολύτως ικανοποιητική από τον αρμόδιο  επαγγελματικό οργανισμό.  Το Κράτος μέλος υποδοχής δύναται να απαιτεί από τους υπηκόους των άλλων Κρατών μελών, κατά το μέτρο που το απαιτεί και από τους δικούς του υπηκόους, να έχουν ασκήσει την εν λόγω δραστηριότητα και να έχουν αποκτήσει την επαγγελματική κατάρτιση στον ίδιο  κλάδο με εκείνο της χώρας υποδοχής στην οποία ο δικαιούχος επιθυμεί να εγκατασταθεί.  2. Στις προαναφερθείσες περιπτώσεις υπό α) και γ) η εν λόγω δραστηριότης δεν πρέπει να έχει παύσει περισσότερο από δέκα έτη κατά την ημερομηνία της καταθέσεως της αιτήσεως που προβλέπεται στο άρθρο 6 παράγραφος 2. Όταν όμως σε Κράτος μέλος έχει ορισθεί  για τους υπηκόους του βραχύτερη προθεσμία, η προθεσμία αυτή δύναται επίσης να εφαρμοσθεί στους δικαιούχους.   Άρθρο 5  1. Όταν σε ένα Κράτος μέλος η ανάληψη μιας από τις δραστηριότητες που αναφέρονται στο άρθρο 1 παράγραφος 2 ή η άσκησή της δεν εξαρτάται από την κατοχή γενικών, εμπορικών ή επαγγελματικών γνώσεων και ικανοτήτων σε περίπτωση σοβαρών δυσκολιών και  προκύπτουν από την εφαρμογή της οδηγίας του Συμβουλίου που αναφέρεται στο άρθρο 1 παράγραφος 2, το Κράτος μέλος αυτό δύναται να ζητήσει από την Επιτροπή την άδεια να απαιτεί για περιορισμένο χρονικό διάστημα και για μία ή περισσότερες συγκεκριμένες  δραστηριότητες, από τους υπηκόους των άλλων Κρατών μελών που σκοπεύουν να ασκήσουν τις δραστηριότητες αυτές στην επικράτειά του, την απόδειξη ότι έχουν τα απαιτούμενα προσόντα για την άσκησή τους στην χώρα προελεύσεως, είτε υπό ανεξάρτητη ιδιότητα, είτε  υπό την ιδιότητα του διευθύνοντος επιχειρήσεως.  Η ευχέρεια αυτή δεν δύναται να ασκείται ούτε έναντι προσώπων των οποίων η χώρα προελεύσεως δεν εξαρτά την ανάληψη των εν λόγω δραστηριοτήτων από την απόδειξη συγκεκριμένων γνώσεων, ούτε έναντι προσώπων τα οποία έχουν την κατοικία τους στη χώρα υποδοχής  από πέντε τουλάχιστον έτη.  2. Μετά από αίτηση δεόντως αιτιολογημένη του ενδιαφερόμενου Κράτους μέλους, η Επιτροπή ορίζει αμελλητί τους όρους και τις λεπτομέρειες εφαρμογής της αδείας που προβλέπεται στην παράγραφο 1 του παρόντος άρθρου.   Άρθρο 6  1. Θεωρείται ότι έχει ασκήσει δραστηριότητα διευθύνοντος επιχείρηση κατά την έννοια των άρθρων 4 και 5, κάθε πρόσωπο που είχε ασκήσει σε ένα κατάστημα του αντίστοιχου επαγγελματικού κλάδου:  α) είτε τα καθήκοντα διευθυντού επιχειρήσεως ή διευθυντού υποκαταστήματος- β) είτε τα καθήκοντα αναπληρωτού του επιχειρηματία ή του διευθυντού επιχειρήσεως, όταν τα καθήκοντα αυτά συνεπάγονται ευθύνη αντίστοιχη προς εκείνη του επιχειρηματία ή του διευθυντού της επιχειρήσεως που εκπροσωπεί- γ) είτε τα καθήκοντα ανωτέρου στελέχους επιφορτισμένου με έργα χαρακτηριστικά του επαγγέλματος και υπευθύνου τουλάχιστον για ένα τμήμα της επιχειρήσεως.  2. Η απόδειξη ότι πληρούνται οι όροι που καθορίζονται στο άρθρο 4 παράγραφος 1 ή στο άρθρο 5 παράγραφος 1 προκύπτει από πιστοποιητικό που εκδίδεται από την αρμόδια αρχή ή οργανισμό της χώρας προελεύσεως, το οποίο πρέπει να υποβάλλει ο ενδιαφερόμενος  προς υποστήριξη της αιτήσεώς του για άδεια ασκήσεως της ή των εν λόγω δραστηριοτήτων στην χώρα υποδοχής.  3. Τα Κράτη μέλη ορίζουν, εντός της προθεσμίας που προβλέπεται στο άρθρο 8 τις αρχές και οργανισμούς που είναι αρμόδιοι για την έκδοση των προαναφερθεισών βεβαιώσεων και ενημερώνουν αμέσως περί αυτού τα άλλα Κράτη μέλη και την Επιτροπή.   Άρθρο 7  Οι διατάξεις της παρούσας οδηγίας παραμένουν εφαρμοστέες μέχρι την έναρξη της ισχύος των διατάξεων που αφορούν τον συντονισμό των εθνικών ρυθμίσεων ως προς την ανάληψη και άσκηση των εν λόγω δραστηριοτήτων.   Άρθρο 8  Τα Κράτη μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία εντός έξη μηνών από της κοινοποιήσεώς της. Ενημερώνουν αμέσως περί αυτού την Επιτροπή.   Άρθρο 9  Τα Κράτη μέλη γνωστοποιούν στην Επιτροπή τις διατάξεις εσωτερικού δικαίου που εκδίδουν στον τομέα που διέπεται από την παρούσα οδηγία.   Άρθρο 10  Η παρούσα οδηγία απευθύνεται στα Κράτη μέλη.  Έγινε στο Λουξεμβούργο, στις 15 Οκτωβρίου 1968.  Για το Συμβούλιο Ο Πρόεδρος G. SEDATI  (1) ΕΕ αριθ. 2 της 15.1.1962, σ. 36/62.  (2) ΕΕ αριθ. 2 της 15.1.1962, σ. 32/62.  (3) ΕΕ αριθ. 23 της 5.2.1966, σ. 357/66.  (4) ΕΕ αριθ. 205 της 7.12.1965, σ. 3074/65.  (5) ΕΕ αριθ. Ν 260 της 22.10.1968, σ. 16.